Die gemeente beskik oor verskeie fasiliteite wat gehuur kan word deur gemeentelede en nie-gemeentelede. Daar is ook ’n goed toegeruste kombuis. Daar is voldoende breekware vir 200 persone beskikbaar. Indien u enige navrae oor die gebruik van die kombuis het, kan u die Bedryfsbestuurder kontak.
Om die oop- en toesluit van die fasiliteite te vergemaklik, beskik die gemeente oor die dienste van ’n naweekkoster en aandkoster. Die naam en selfoonnommer van die koster aan diens word vertoon net buite die voordeur van beide die Gemeentesentrum en die Jeugsentrum en ook binne die kerkkantoor. Skakel asseblief die koster aan diens wanneer u van die lokale gebruik maak en gereed staan om te vertrek sodat hy/sy kan kom toesluit.
Opruim en opwas is die bediening wat die funksie reël se verantwoordelikheid, tensy ’n ander reëling een week vooraf met die bedryfsbestuurder getref is. Hierdie reël geld slegs na-ure en Saterdae – die diens is nie op weeksdae beskikbaar nie.